Frederik L. Levy

Frederik Lauritz Levy (født 1. februar 1851 i Hamborg, død 12. april 1924 i København) var en dansk arkitekt.

Han var søn af grosserer Meyer Aaron Levy og Henriette Heyman, blev student 1870, tog forberedelsesklasse i C.V. Nielsens tegneskole og blev optaget på Kunstakademiets Arkitektskole december 1870. Han tog tog afgang december 1878. Som født ind i en jødisk familie fik han mange opgaver for den jødiske menighed, men han arbejdede også for erhvervslivet.

Levy deltog i Verdensudstillingen i Paris 1900, Raadhusudstillingen 1901 og Jødisk Udstilling 1908.

Han blev gift 6. august 1880 med Christiane Ottilie Christensen (13. februar 1855 i København, d. 15. januar 1897 samme sted), datter af grosserer Christian Christensen og Hansine Hendrine Bertelsen.

Han er urnebegravet på Assistens Kirkegård.

Værker 

 Sygehus, Sjællandsgade, Fredericia (1880-81)
 Døvstummeinstitut, Fredericia (1880-81)
 Fyns Svineslagteri, Assens (1883-84)
 Tilbygning og restaurering af Synagogen, Krystalgade 12, København (1885, sammen med Ove Petersen)
 Inspektørbolig på Mosaisk Nordre Begravelsesplads, Møllegade, København (1885)
 Det tidligere Hotel Øresund, Skodsborg Strandvej 154-156, Skodsborg (1885)
 Udvidelse af det tidligere Skodsborg Badehotel, nu ejerlejligheder, Skodsborg Strandvej 225-227 (1886-87)
 Ligkapel på Mosaisk Kirkegård (1886-88)
 Holbæk Amts Arbejds-, Tvangs- og Sindssygehospital (1888-89)
 Restaurering og nyindretning af Erichsens Palæ, Holmens Kanal 2 for Kjøbenhavns Handelsbank (1888-92)
 Slomanns Skole, Jakob Dannefærds Vej 3, Frederiksberg (1889, nu Teknisk Skole)
 Østerbros Latin- og Realskole, Odensegade 14, København (1889, nu Kriminalforsorgens Uddannelsescenter)
 Døvstummeskole, Nyborg (1890-91)
 Epidemihus, Kalundborg (1891)
 Frederiksberg Gymnasium (1891)
 Sygehus i Sæby, Nordvestsjælland (1893)
 Vestre Borgerdydskole, Helgolandsgade 6, København (1893, nu VUC København)
 Forretningsejendom, Frederiksborggade 14/Nørrevoldgade 88-88A, København (1898)
 Kreditforeningen for København og Omegn, Gammeltorv 4 (1898-99, nu Jyske Bank)
 Pelts Stiftelse, Larslejsstræde 5-7, København (1899)
 Pakhus A, kaldet "Domkirken", Dampfærgevej, Københavns Frihavn (1899, nedrevet 1965)
 Manufakturhuset, Dampfærgevej, Københavns Frihavn (1899)
 Villa Bondicar, sommerbolig for skibsreder Johan Hansen, Skodsborg Strandvej 268, Skodsborg (1899)
 Ejendom, Vesterbrogade 80-82/Værnedamsvej 2, København (1900-01)
 Bredgade 31, København (1902)
 Det mosaiske Samfunds Stiftelse, Ny Kongensgade 8-12, København (1902-03, ombygget 1985-86)
 Bernhard Ruben og Hustrus Stiftelse, Falkoner Allé 72, Frederiksberg (1903-04, præmieret)
 Silopakhus B, Københavns Frihavn (1903, fredet, ombygget 1995-96)
 Udvidelse af Østre Borgerdydskole, Stockholmsgade 59, København (1904)
 Forretningsejendom, Kongens Nytorv 8/Store Kongensgade 14, København (1904-05)
 Kjøbenhavns Handelsbank, Holmens Kanal 4 (1908-10, senere ombygget)
 Siemens-Schuckerts bygning, Blegdamsvej 124/Ryesgade 113, København (1912-13)
 Ombygning af Prins Wilhelms Palæ, Sankt Annæ Plads 13 for Det Danske Petroleums Aktieselskab (1922-23, sammen med Niels Hauberg)

Skriftlige arbejder 
 Bidrag til Frue Kirkes Spirs Historie efter 1728, 1911.

Kilder 
 Weilbachs Kunstnerleksikon 1947 og 1994
 Bolette Bramsen & Claus M. Smidt, Strandvejen her og nu. Bind 2, København: Politikens Forlag 2009, s. 59, 77 og 85.

Eksterne henvisninger 
 
 

Arkitekter fra Danmark
Nationalromantiske arkitekter
Historicistiske arkitekter
Danskere i 1800-tallet
Danskere i 1900-tallet
Personer fra Hamborg
Personer i Kraks Blå Bog (afdøde)
Jøder fra Danmark
Personer der er konverteret til kristendommen